Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 516/12/5505	Liptovský Mikuláš, 16.8.2013
EEČ : 2-39-348-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Hoci  bol podľa Zákona o rodine č. 36/2005 Z. z. povinný platiť mesačné výživné na svoje dcéry Simonu (XXXXX) a Kristínu (XXXXX najmenej vo výške 30% zo životného minima na nezaopatrené dieťa vždy do 20. dňa  v mesiaci do rúk ich matky XXXXX, trvale bytom XXXXX, XXXXX, okres  Liptovský Mikuláš, od júna 2012 do 01. 11. 2012 si túto povinnosť neplnil, pričom v mesiacoch jún, júl a august nezaplatil žiadne výživné, v septembri zaslal 55,60 € a v októbri 30,60 €, pričom za uvedené obdobie dlhuje na výživnom 163,58 €, 

lebo zanikla trestnosť činu

Odôvodnenie:
	Proti obvinenému XXXXX bolo začaté trestné stíhanie a  vznesené obvinenie pre prečin zanedbania povinnej výživy podľa § 207 ods. 1 Trestného zákona pre skutok, že hoci  bol podľa Zákona o rodine č. 36/2005 Z. z. povinný platiť mesačné výživné na svoje dcéry Simonu (XXXXX) a Kristínu (XXXXX) najmenej vo výške 30% zo životného minima na nezaopatrené dieťa vždy do 20. dňa  v mesiaci do rúk ich matky XXXXX, trvale bytom XXXXX, XXXXX, okres  Liptovský Mikuláš, od júna 2012 do 01. 11. 2012 si túto povinnosť neplnil, pričom v mesiacoch jún, júl a august nezaplatil žiadne výživné, v septembri zaslal 55,60 € a v októbri 30,60 €, pričom za uvedené obdobie dlhuje na výživnom 163,58 €. 
Po ukončení skráteného vyšetrovania podal poverený príslušník Obvodného oddelenia PZ v Liptovskom Hrádku na tunajšiu prokuratúru  návrh na podanie obžaloby. Dňa 15. augusta 2013 doniesla osobne na okresnú prokuratúru matka maloletých detí čestné vyhlásenie, v ktorom uviedla, že jej manžel vyrovnal dlh na výživnom v plnej výške. Túto skutočnosť uviedla i osobne s tým, že bývalý manžel jej výživné v plnej výške uhradil. 
Po preštudovaní spisového materiálu som zistila, že obvinený XXXXX od novembra 2012 doposiaľ si svoju vyživovaciu povinnosť riadne plní. Výživné neplatil len v období, ktoré je uvedené v skutku a za toto obdobie mu vznikol na výživnom dlh vo výške 163,58 €. Podľa vyjadrenia matky a čestného vyhlásenia, ktoré predložila je k dnešnému dňu dlžné výživné na obe deti v plnej výške uhradené. Tiež uviedla, že jej dcéry v dôsledku neplatenia výživného obvineným  núdzou netrpeli. 
Podľa § 86  písm. a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká,  ak trestný čin  nemal trvalo nepriaznivé následky a páchateľ svoju povinnosť  dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h/ Trestného poriadku  prokurátor  zastaví trestné stíhanie ak zanikla trestnosť činu. 
Keďže obvinený uhradil dlžné  výživné v plnej výške a neplatenie  výživného nemalo na jeho dcéry trvalo nepriaznivé následky, rozhodla som  tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zdeňka Klaučová
prokurátorka